
DĖL DUOMENŲ APIE SAVARANKIŠKAI DIRBANČIUS ASMENIS PATEIKIMO IR TIKSLINIMO TAISYKLIŲ IR SAV PRANEŠIMO APIE SAVARANKIŠKAI DIRBANČIUS ASMENIS PATVIRTINIMO

Pakeistas teisės akto pavadinimas:
Nr. V-37,
2022-02-02,
paskelbta TAR 2022-02-03, i. k. 2022-01913        

. Tvirtinu pridedamus:
. Duomenų apie savarankiškai dirbančius asmenis pateikimo ir tikslinimo taisykles; 
Punkto pakeitimai:
Nr. V-37,
2022-02-02,
paskelbta TAR 2022-02-03, i. k. 2022-01913            

. SAV pranešimo apie savarankiškai dirbančius asmenis formą;
1.3. Neteko galios nuo 2022-02-04
Punkto naikinimas:
Nr. V-37,
2022-02-02,
paskelbta TAR 2022-02-03, i. k. 2022-01913        

. Pripažįstu netekusiu galios Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2009 m. kovo 30 d. įsakymą Nr. V-142 „Dėl SAV pranešimo apie savarankiškai dirbančius asmenis taisyklių patvirtinimo“ (Žin., 2009, Nr. 37-1427).
. Nustatau, kad šio įsakymo 1 ir 2 punktai įsigalioja 2010 m. vasario 1 d.
. Įpareigoju:
. Fondo valdybos Teisės skyrių šį įsakymą paskelbti leidinyje „Valstybės žinios“;
. Fondo valdybos Komunikacijos skyrių paskelbti šį įsakymą Fondo valdybos interneto ir intraneto svetainėse;
. Fondo valdybos Informacinės sistemos ir plėtros skyrių paskelbti šį įsakymą Fondo valdybos Draudėjų portale;
. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito departamentui, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

 SKYRIUS


. Duomenų apie savarankiškai dirbančius asmenis pateikimo ir tikslinimo taisyklės (toliau – Taisyklės) nustato duomenų apie savarankiškai dirbančių asmenų pajamas, nuo kurių skaičiuojamos valstybinio socialinio draudimo įmokos (pensijų, ligos, motinystės ir nedarbo socialinio draudimo įmokos) bei papildomos pensijų kaupimo dalyvio lėšomis mokamos įmokos (toliau visos šios įmokos – įmokos) pateikimo, SAV pranešimo apie savarankiškai dirbantį asmenį (toliau – SAV pranešimas) pildymo ir pateikimo Valstybinio socialinio draudimo fondo valdybos teritoriniams skyriams (toliau – Fondo valdybos teritoriniai skyriai) bei pateiktų duomenų įrašymo į Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro informacinę sistemą (toliau – Registras) ir jų tikslinimo tvarką. 
. Šios Taisyklės parengtos vadovaujantis 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo, 2009 m.  rugsėjo 16 d. Europos Parlamento ir Tarybos reglamentu (EB) Nr. 987/2009, nustatančiu Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, 2003 m. gegužės 14 d. Tarybos reglamentu (EB) Nr. 859/2003, išplečiančiu Reglamento (EEB)  Nr.  1408/71 ir Reglamento (EEB) Nr. 574/72 nuostatų taikymą trečiųjų šalių piliečiams, kuriems jos dar netaikomos dėl jų pilietybės, 2010 m. lapkričio 24 d. Europos Parlamento ir Tarybos reglamentu (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams, kuriems tie reglamentai dar netaikomi tik dėl jų pilietybės, 2014 m. liepos 23 d. Europos Parlamento ir Tarybos reglamentu (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, Lietuvos Respublikos valstybinio socialinio draudimo įstatymu, Valstybės socialinių fondų biudžetų sudarymo ir vykdymo taisyklėmis, patvirtintomis Lietuvos Respublikos socialinės apsaugos ir darbo ministro 2023 m. liepos 13 d. įsakymu Nr. A1-461 „Dėl Valstybės socialinių fondų biudžetų sudarymo ir vykdymo taisyklių patvirtinimo“, Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatais, patvirtintais Lietuvos Respublikos Vyriausybės 2007 m. balandžio 25 d. nutarimu Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“, Draudėjo kodo ir asmens socialinio draudimo numerio suteikimo ir naudojimo taisyklėmis, patvirtintomis Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2020 m. birželio 4 d. įsakymu Nr. V-248 „Dėl Draudėjo kodo ir asmens socialinio draudimo numerio suteikimo ir naudojimo taisyklių patvirtinimo“, Elektroninės draudėjų aptarnavimo sistemos naudojimo taisyklėmis, patvirtintomis Fondo valdybos direktoriaus 2007 m. gruodžio 20 d. įsakymu Nr. V-665 „Dėl Elektroninės draudėjų aptarnavimo sistemos naudojimo taisyklių patvirtinimo“, Pavyzdinės pajamų mokesčio deklaracijos GPM311 formos ir jos priedų užpildymo, pateikimo bei tikslinimo taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2019 m. gruodžio 12 d. įsakymu Nr. VA- 93 „Dėl Pavyzdinės pajamų mokesčio deklaracijos GPM311 formos ir jos priedų formų užpildymo, pateikimo bei tikslinimo taisyklių patvirtinimo“. 
. Šiose Taisyklėse vartojamos sąvokos ir santrumpos:
. Avansas – įmokos, sumokėtos už kalendorinį mėnesį iki einamojo mėnesio paskutinės dienos. Už praėjusius ataskaitinius laikotarpius įmokos avansu negali būti mokamos. Įmokų mokėjimas avansu nėra laikomas savanorišku socialiniu draudimu.
. EDAS – Elektroninė draudėjų aptarnavimo sistema, pasiekiama adresu https://draudejai.sodra.lt.
. Savarankiškai dirbantis asmuo:
. individualios įmonės savininkas;
. mažosios bendrijos narys;
. ūkinės bendrijos narys – tikrosios ūkinės bendrijos ir komanditinės ūkinės bendrijos tikrasis narys;
. asmuo, kuris verčiasi individualia veikla, kaip ji apibrėžta Lietuvos Respublikos gyventojų pajamų mokesčio įstatyme, išskyrus asmenį, kuris verčiasi individualia veikla turėdamas verslo liudijimą;
. ūkininkas – fizinis asmuo, kuris verčiasi individualia žemės ūkio veikla, kai žemės ūkio valdos ar ūkio ekonominis dydis pagal Lietuvos Respublikos žemės ūkio ministro nustatyta tvarka atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra lygus 4 ekonominio dydžio vienetams arba didesnis;
. asmuo, kuriam taikomi Lietuvos Respublikos teisės aktai socialinės apsaugos srityje – Europos Sąjungos, Europos ekonominės erdvės valstybių, Šveicarijos Konfederacijos, Jungtinės Didžiosios Britanijos ir Šiaurės Airijos Karalystės savarankiškai dirbantis asmuo, kuriam vadovaujantis Lietuvos Respublikos tarptautinėmis sutartimis ar Europos Sąjungos socialinės apsaugos sistemų koordinavimo reglamentais taikomi Lietuvos Respublikos teisės aktai socialinės apsaugos srityje;
. šeimynos dalyvis, kaip jis apibrėžtas Lietuvos Respublikos šeimynų įstatyme.
. Kitos šiose Taisyklėse vartojamos sąvokos suprantamos taip, kaip jos apibrėžtos šių Taisyklių 2 punkte nurodytuose teisės aktuose. 
. Šiomis Taisyklėmis privalo vadovautis draudėjai, savarankiškai dirbantys asmenys, Fondo valdyba ir Fondo valdybos teritoriniai skyriai.

 SKYRIUS
SAV PRANEŠIMO APIE SAVARANKIŠKAI DIRBANČIUS 
ASMENIS PATEIKIMO TVARKA

. SAV pranešimus teikia:
. Individualios įmonės, mažosios bendrijos, tikrosios ūkinės bendrijos ir komanditinės ūkinės bendrijos:
. kai, individualios įmonės savininkas, mažosios bendrijos narys ar ūkinės bendrijos narys už kalendorinį mėnesį išsiima asmeniniams poreikiams lėšų sumą, ir nuo jos apskaičiuojamos įmokos;
. už praėjusį laikotarpį gali pateikti tik tuo atveju, jeigu už tą patį praėjusį laikotarpį individualios įmonės savininkas, mažosios bendrijos narys ar ūkinės bendrijos narys Valstybinei mokesčių inspekcijai prie Lietuvos Respublikos finansų ministerijos (toliau – VMI) metinėje pajamų mokesčio deklaracijoje nėra pateikęs duomenų apie išsiimtas asmeniniams poreikiams lėšų sumas ir atitinkamų kalendorinių metų, į kuriuos patenka visas ar dalis praėjusio laikotarpio, už kurį draudėjas turi pateikti duomenis, metinės pajamų mokesčio deklaracijos pateikimo VMI terminas nėra pasibaigęs;
. kai mažosios bendrijos narys yra kelių mažųjų bendrijų narys ir VMI metinėje pajamų mokesčio deklaracijoje deklaruoja išsiimtą asmeniniams poreikiams lėšų sumą, SAV pranešimą teikia kiekviena mažoji bendrija, iš kurios mažosios bendrijos narys išsiėmė asmeniniams poreikiams lėšų sumą;
. kai individualioje įmonėje, mažojoje bendrijoje, tikrojoje ūkinėje bendrijoje ar komanditinėje ūkinėje bendrijoje, kuri laikinai nevykdo veiklos ir apie tai yra informavusi VMI, yra sukaupta lėšų ir jas individualios įmonės savininkas, mažosios bendrijos narys, ūkinės bendrijos narys už kalendorinį mėnesį išsiima asmeniniams poreikiams.
. Šeimynos, kai už šeimynos dalyvį per kalendorinį mėnesį apskaičiuoja ir moka įmokas nuo sumos, didesnės negu numatytos Šeimynų įstatyme.
. Asmenys, kurie verčiasi individualia veikla, kai už kalendorinį mėnesį įmokas apskaičiuoja ir moka avansu.
. Ūkininkai:
. kai už kalendorinį mėnesį įmokas apskaičiuoja ir moka avansu;
. taip pat ūkininkai, kurie už 2023–2025 metus VMI deklaravo mažesnes negu 12 Lietuvos Respublikos Vyriausybės patvirtintų minimaliųjų mėnesinių algų (toliau – MMA) suma mokestinio laikotarpio individualios žemės ūkio veiklos apmokestinamąsias pajamas arba tokių pajamų neturėjo, tačiau šiuo mokestiniu laikotarpiu turėjo neapmokestinamųjų pajamų, neapmokestinamų gyventojų pajamų mokesčiu pagal Gyventojų pajamų mokesčio įstatymo 17 straipsnio 1 dalies 5, 23 ir (ar) 43 punktą, ir kurie nuo 2026 m. liepos 1 d. iki 2027 m. liepos 1 d. patikslino duomenis apie savo 2023–2025 metų laikotarpio draudžiamąsias pajamas ir sumokėjo trūkstamas įmokas.
TAR pastaba. 5.4.2. papunktis įsigalioja 2026 m. liepos 1 d.
. Asmenys, kuriems taikomi Lietuvos Respublikos teisės aktai socialinės apsaugos srityje: 
. kai už kalendorinį mėnesį įmokas apskaičiuoja ir moka avansu;
. kai įmokas sumoka pasibaigus kalendoriniams metams ne vėliau kaip iki metinės pajamų mokesčio deklaracijos pateikimo VMI termino paskutinės dienos.
. Savarankiškai dirbantys asmenys, kurie Valstybinio socialinio draudimo įstatymo 11 straipsnio 2 ir 3 dalyse nustatytais atvejais įmokų gali nemokėti, jeigu šie asmenys:
. už kalendorinį mėnesį įmokas apskaičiuoja ir sumoka Valstybinio socialinio draudimo įstatyme nustatyta tvarka ne vėliau kaip iki einamojo mėnesio paskutinės dienos;
. įmokas sumoka pasibaigus kalendoriniams metams ne vėliau kaip iki metinės pajamų mokesčio deklaracijos pateikimo VMI termino paskutinės dienos.
. SAV pranešimus gali pateikti:
. ūkininkai, kurių individualios žemės ūkio veiklos apmokestinamosios pajamos (neatėmus privalomojo sveikatos draudimo, socialinio draudimo įmokų), apmokestinamos gyventojų pajamų mokesčiu pagal Gyventojų pajamų mokesčio įstatymą, per mokestinį laikotarpį yra mažesnės negu 12 MMA suma arba tokių pajamų per mokestinį laikotarpį jie neturi, tačiau tuo pačiu mokestiniu laikotarpiu turi individualios žemės ūkio veiklos neapmokestinamųjų pajamų, neapmokestinamų gyventojų pajamų mokesčiu pagal Gyventojų pajamų mokesčio įstatymo 17 straipsnio 1 dalies 5, 23 ir (ar) 43 punktą. Tokiu atveju SAV pranešime nurodyta pajamų, nuo kurių skaičiuojamos įmokos, suma turi sutapti, su jų individualios žemės ūkio veiklos apmokestinamųjų pajamų (neatėmus privalomojo sveikatos draudimo, socialinio draudimo įmokų) (jeigu yra) ir neapmokestinamųjų pajamų, neapmokestinamų gyventojų pajamų mokesčiu pagal Gyventojų pajamų mokesčio įstatymo 17 straipsnio 1 dalies 5, 23 ir (ar) 43 punktą, suma, deklaruota VMI, bet ne didesne kaip 12 MMA suma.
TAR pastaba. 6.1 papunktis įsigalioja 2026 m. liepos 1 d.
. SAV pranešimų neteikia:
. šeimynos, kai už šeimynos dalyvį per kalendorinį mėnesį apskaičiuoja ir moka įmokas nuo šeimynos dalyvio išlaikymo pajamų minimalaus dydžio, nustatyto Šeimynų įstatyme;
. ūkininkai, kurių pajamos mokestiniu laikotarpiu nėra apmokestinamos gyventojų pajamų mokesčiu pagal Gyventojų pajamų mokesčio įstatymą ir, kurie nedeklaruoja individualios žemės ūkio veiklos pajamų.
. Draudėjai SAV pranešimus teikia Fondo valdybos teritoriniam skyriui, kuriame vykdoma draudėjo apskaita. Asmenys, kuriems taikomi Lietuvos Respublikos teisės aktai socialinės apsaugos srityje, SAV pranešimus teikia Fondo valdybos Vilniaus skyriui.
. SAV pranešimą šių Taisyklių 5.1.1, 5.1.4, 5.2–5.3, 5.4.1, 5.5.1, 5.6.1 papunkčiuose nustatytais atvejais draudėjai privalo pateikti pasibaigus kalendoriniam mėnesiui, iki kito kalendorinio mėnesio 15 dienos. SAV pranešimą šių Taisyklių 5.1.2, 5.1.3, 5.5.2, 5.6.2 ir 6.1 papunkčiuose nustatytais atvejais draudėjai privalo pateikti pasibaigus kalendoriniams metams ne vėliau kaip iki metinės pajamų mokesčio deklaracijos pateikimo VMI termino paskutinės dienos. Jeigu paskutinė termino diena tenka ne darbo dienai (šeštadienis ir sekmadienis) ar oficialios šventės dienai, SAV pranešimo pateikimo termino pabaigos data laikoma po jos einanti darbo diena.
. SAV pranešimas teikiamas šiais būdais:
. siunčiant elektroninį dokumentą per EDAS. Taip pateiktas SAV pranešimas turi būti pasirašytas saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, arba pažangiuoju elektroniniu parašu; 
. pateikiant rašytinį (popierinį) dokumentą tiesiogiai Fondo valdybos teritoriniam skyriui;
. siunčiant rašytinį (popierinį) dokumentą registruota pašto siunta, kurios išsiuntimo data turi būti ne vėlesnė, kaip nustatyta šių Taisyklių 9 punkte.
. Kai SAV pranešimas teikiamas vienu iš šių Taisyklių 10.2–10.3 papunkčiuose nustatytų būdų, Fondo valdybos teritoriniam skyriui turi būti pateikta viena tinkamai užpildyta Fondo valdybos interneto svetainėje (www.sodra.lt) skelbiama šio pranešimo forma. Kai SAV pranešimas teikiamas šių Taisyklių 10.1 papunktyje numatytu būdu, rašytinio (popierinio) dokumento Fondo valdybos teritoriniam skyriui pateikti nereikia.

 SKYRIUS


. SAV pranešimas pildomas laikantis tokių bendrųjų reikalavimų:
. Lietuvos Respublikos piliečio vardas ir pavardė rašomi lietuviškais rašmenimis, o užsieniečio – lotyniškos abėcėlės rašmenimis (be diakritinių ženklų). Taip pat gali būti įrašomi teisės aktuose, reglamentuojančiuose oficialių dokumentų sudarymą ir (arba) išdavimą, nurodyti papildomi ženklai: brūkšnelis, apostrofas, skliaustai, taškas.
. Tarp žodžių turi būti paliekamas tarpas.
. SAV pranešime (popierinėje arba EDAS draudėjo srityje paskelbtoje SAV pranešimo formoje) turi būti užpildomi šie duomenys:
. SAV pranešimo registracijos data (metai, mėnuo, diena);
. draudėjo suteikto SAV pranešimo registracijos numeris; 
. draudėjo duomenys:
. draudėjo pavadinimas arba fizinio asmens vardas (vardai) ir pavardė (pavardės);
. draudėjo kodas;
. juridinio asmens kodas (fiziniai asmenys šio laukelio nepildo);
. draudėjo telefono numeris, kuris rašomas laikantis tarptautinių telefono ryšio numerių rašymo standarto (t. y. su tarptautinio prefikso simboliu „+“ (pliusas prieš šalies kodą);
. draudėjo elektroninio pašto adresas;
. draudėjo adresas – juridinio asmens buveinės adresas arba fizinio asmens gyvenamoji vieta;
. pranešimą užpildžiusio vadovo arba įgalioto asmens duomenys:
. užpildžiusio asmens vardas, pavardė, telefono numeris, elektroninio pašto adresas;
. vadovo arba įgalioto asmens pareigų pavadinimas;
. draudėjo (vadovo) ar jo įgalioto asmens, kuris pasirašo pateikiamą SAV pranešimą, vardas, pavardė;
. SAV pranešimo tipas:
. už mėnesį – pasirenkamas, kai SAV pranešimas teikiamas šių Taisyklių 5.1.1, 5.1.4, 5.2–5.3, 5.4.1. 5.5.1, 5.6.1 papunkčiuose nustatytais atvejais už einamųjų metų mėnesį (mėnesius);
. už metus – pasirenkamas, kai SAV pranešimas teikiamas šių Taisyklių 5.1.2, 5.1.3, 5.5.2, 5.6.2 ir 6.1 papunkčiuose nustatytais atvejais už praėjusius kalendorinius metus;
. patikslintas – pasirenkamas, kai draudėjas keičia anksčiau pateikto SAV pranešimo duomenis šių Taisyklių IV skyriuje nustatyta tvarka.
. SAV pranešime (popierinėje arba EDAS draudėjo srityje paskelbtoje SAV pranešimo formoje) turi būti užpildomi šie savarankiškai dirbančio asmens duomenys:
. asmens kodas;
. asmens socialinio draudimo numeris (šis laukelis gali būti nepildomas, jeigu asmuo turi Lietuvos Respublikos įstatymų nustatyta tvarka suteiktą asmens kodą ir jis užpildytas SAV  pranešime);
. asmens vardas, pavardė (jeigu turi daugiau nei vieną vardą, pavardę – nurodomi visi vardai, pavardės);
. kalendoriniai metai, už kuriuos teikiamas SAV pranešimas;
. kalendorinis mėnuo (jo eilės skaičius metuose), už kurį teikiamas SAV pranešimas;
. nurodytu laikotarpiu asmens pajamų, nuo kurių Valstybinio socialinio draudimo įstatymo nustatyta tvarka skaičiuojamos ir mokamos įmokos (toliau – pajamų, nuo kurių, skaičiuojamos įmokos), suma euro centų tikslumu (nulinės sumos nenurodomos);
. nurodytu laikotarpiu asmeniui taikomas įmokų tarifas;
. nurodytu laikotarpiu apskaičiuotų įmokų suma euro centų tikslumu (nulinės sumos nenurodomos).
. Kai SAV pranešimas pildomas už kelis mėnesius, nurodoma asmens visa pajamų, nuo kurių skaičiuojamos įmokos, ir apskaičiuotų įmokų suma euro centų tikslumu (nulinės sumos nenurodomos).
. Draudėjams EDAS nustatymuose užpildžius siūlomus rekvizitus, laukeliai užpildomi automatiniu būdu.

 SKYRIUS


. Draudėjas, keičiantis anksčiau pateikto SAV pranešimo duomenis, teikia naują SAV  pranešimą:
. kai tikslinami už einamųjų metų mėnesį (-ius) pateikto (-ų) SAV pranešimo (-ų) duomenys, SAV pranešime nurodomas (-i), kalendorinis (-iai) mėnuo (-iai), už kurį (-uos) tikslinami duomenys, savarankiškai dirbančio asmens pajamos, nuo kurių skaičiuojamos įmokos, ir įmokų sumos, įvertinus jų pokytį už atitinkamą kalendorinį (-ius) mėnesį (-ius);
. kai tikslinami už praėjusius kalendorinius metus pateikto SAV pranešimo duomenys, SAV pranešime nurodomi kalendoriniai metai, už kuriuos tikslinami duomenys, ir kalendorinio (- ių)  mėnesio (-ių) pajamos, nuo kurių skaičiuojamos įmokos, ir įmokų sumos, įvertinus jų pokytį. 
. Jeigu pagal šių Taisyklių 5.1.1, 5.2–5.3, 5.4.1, 5.6 papunkčiuose nustatyta tvarka pateiktus duomenis Registre įrašyta draudžiamųjų pajamų suma didesnė, negu savarankiškai dirbančio asmens VMI deklaruota metinė apmokestinamųjų pajamų suma ar išsiimta asmeniniams poreikiams lėšų suma, nuo kurios skaičiuojamos įmokos, duomenys Registre tikslinami draudėjui pateikus patikslintą SAV pranešimą. SAV pranešime nurodyta pajamų, nuo kurių skaičiuojamos įmokos, suma turi sutapti su savarankiškai dirbančio asmens VMI deklaruota metine apmokestinamųjų pajamų suma ar išsiimta asmeniniams poreikiams lėšų suma, nuo kurios skaičiuojamos įmokos.
. Pasibaigus metinės pajamų mokesčio deklaracijos VMI teikimo terminui, nustačius, kad pateikto (-ų) SAV pranešimo (ų) duomenys apie savarankiškai dirbančio asmens už atitinkamais mokestiniais metais gautas pajamas, nuo kurių skaičiuojamos įmokos, nesutampa su iš VMI gautos metinės pajamų mokesčio deklaracijos duomenimis (VMI deklaravo mažesnes arba nulines apmokestinamąsias pajamas ar išsiimtas asmeniniams poreikiams lėšų sumas, nuo kurių skaičiuojamos įmokos, nei įrašyta Registre pagal SAV pranešimą (-us)), nepateikus patikslinto SAV pranešimo, duomenys apie draudžiamųjų pajamų ir įmokų sumas tikslinami/ įrašomi į Registrą Fondo valdybos teritorinio skyriaus sprendimu, vadovaujantis VMI pateiktais duomenimis apie savarankiškai dirbančio asmens deklaruotas metines apmokestinamųjų pajamų sumas ar išsiimtas asmeniniams poreikiams lėšų sumas, nuo kurių skaičiuojamos įmokos, ir šių sumų išskaidymą pagal kiekvieną kalendorinį mėnesį.

 SKYRIUS
SAV PRANEŠIMŲ DUOMENŲ, DRAUDŽIAMŲJŲ PAJAMŲ 
IR ĮMOKŲ SUMŲ ĮRAŠYMAS Į REGISTRĄ 

. Šių Taisyklių nustatyta tvarka pateikti SAV pranešimų duomenys apie savarankiškai dirbančio asmens draudžiamųjų pajamų ir įmokų sumas įrašomi/ tikslinami Registre, atsižvelgiant į savarankiškai dirbančio asmens veiklos vykdymo laikotarpius pagal kiekvieno mėnesio kalendorinių dienų skaičių ir sumokėtas įmokas.
. Kai už individualios įmonės savininką, mažosios bendrijos narį (narius) ar ūkinės bendrijos narį (narius) pateikiamas SAV pranešimas, tačiau įmokos nesumokėtos, SAV pranešimo duomenys apie savarankiškai dirbančio asmens draudžiamųjų pajamų ir įmokų sumas įrašomi į Registrą tik draudėjui sumokėjus įmokas.
. Savarankiškai dirbančių asmenų, nepateikusių duomenų šių Taisyklių 5.1.1, 5.1.4, 5.2– 5.3, 5.4.1, 5.5.1, 5.6.1 papunkčiuose nustatyta tvarka, duomenys apie sumokėtas įmokas į Registrą įrašomi tik pateikus SAV pranešimą, jeigu už tą laikotarpį nėra gautų duomenų iš VMI apie savarankiškai dirbančio asmens deklaruotas  apmokestinamųjų pajamų sumas ar išsiimtas asmeniniams poreikiams lėšų sumas, nuo kurių skaičiuojamos įmokos.
. Kai šių Taisyklių 5.1.1, 5.1.4, 5.2–5.3, 5.4.1, 5.5.1, 5.6.1 papunkčiuose nustatyta tvarka savarankiškai dirbantys asmenys nepateikė duomenų arba kai teikti duomenys nesutampa su iš VMI gautais duomenimis, duomenys apie draudžiamųjų pajamų ir įmokų sumas įrašomi į Registrą vadovaujantis VMI pateiktais duomenimis apie savarankiškai dirbančio asmens deklaruotas metines apmokestinamųjų pajamų sumas ar išsiimtas asmeniniams poreikiams lėšų sumas, nuo kurių skaičiuojamos įmokos, ir šių sumų išskaidymą pagal kiekvieną kalendorinį mėnesį. Jeigu duomenys apie savarankiškai dirbančio asmens deklaruotų metinių apmokestinamųjų pajamų ar išsiimtų asmeniniams poreikiams lėšų sumų išskaidymą pagal kiekvieną kalendorinį mėnesį VMI nepateikti (pasirinktas įmokų tipas „Sodros metinis“), duomenys apie draudžiamųjų pajamų ir įmokų sumas įrašomi Registre, atsižvelgiant į savarankiškai dirbančio asmens veiklos vykdymo laikotarpius pagal kiekvieno mėnesio kalendorinių dienų skaičių ir sumokėtas įmokas.
. Pasibaigus metinės pajamų mokesčio deklaracijos teikimo VMI terminui, pateiktų SAV pranešimų duomenys įrašomi į Registrą tik tuo atveju, jeigu SAV pranešime nurodyta pajamų, nuo kurių skaičiuojamos įmokos, suma sutampa su savarankiškai dirbančio asmens VMI deklaruota metine apmokestinamųjų pajamų suma ar išsiimta asmeniniams poreikiams lėšų suma, nuo kurios skaičiuojamos įmokos.

 SKYRIUS


. Draudėjai ir savarankiškai dirbantys asmenys yra atsakingi už duomenų teikimą laiku ir teikiamų duomenų teisingumą. Nustačius, kad valstybinio socialinio draudimo išmokos paskirtos ir išmokėtos pagal neteisingus ar suklastotus dokumentus ar duomenis, permokėtos valstybinio socialinio draudimo išmokų sumos įstatymų nustatyta tvarka išieškomos iš kaltų asmenų. 

________________________

